**ΕΛΛΗΝΙΚΗ ΔΗΜΟΚΡΑΤΙΑ Γαλάτσι: 27.01.2025**

**ΝΟΜΟΣ ΑΤΤΙΚΗΣ Αριθ. Πρωτ.: 2949**

**ΔΗΜΟΣ ΓΑΛΑΤΣΙΟΥ**

**ΔΙΕΥΘΥΝΣΗ ΟΙΚΟΝΟΜΙΚΗΣ & ΤΑΜΕΙΑΚΗΣ ΔΙΑΧΕΙΡΙΣΗΣ**

**ΤΜΗΜΑ ΠΡΟΜΗΘΕΙΩΝ & ΑΠΟΘΗΚΗΣ**

Ταχ. Διεύθυνση : Αρχιμήδους 2 & Ιπποκράτους (1ος Όροφος)

Ταχ. Κώδικας: 11146

Πληροφορίες 🕮: Λαμπρινή Σκανδάλη

Τηλέφωνο 🕿: 213 2055315, 70

Ηλεκτρονικό Ταχ.: promithies@galatsi.gr

**ΔΙΑΚΗΡΥΞΗ ΑΝΑΔΕΙΞΗΣ ΑΝΑΔΟΧΟΥ ΠΛΕΙΟΔΟΤΙΚΗΣ ΦΑΝΕΡΗΣ ΔΗΜΟΠΡΑΣΙΑΣ**

**ΓΙΑ ΤΗΝ ΑΠΟΣΥΡΣΗ ΕΓΚΑΤΑΛΕΛΕΙΜΜΕΝΩΝ ΑΥΤΟΚΙΝΗΤΩΝ (ΟΤΚΖ))**

**ΜΕ ΚΡΙΤΗΡΙΟ ΚΑΤΑΚΥΡΩΣΗΣ ΤΟ ΜΕΓΑΛΥΤΕΡΟ ΠΟΣΟΝ ΠΡΟΣΦΟΡΑΣ ΠΡΟΣ ΤΟ ΔΗΜΟ ΣΕ ΕΥΡΩ (€) ΑΝΑ ΑΠΟΣΥΡΟΜΕΝΟ ΟΧΗΜΑ**

**Ο ΔΗΜΑΡΧΟΣ ΓΑΛΑΤΣΙΟΥ**

Έχοντας υπόψη του:

* τις διατάξεις του π.δ. 270/1981, όπως τροποποιήθηκε και ισχύει σήμερα,
* τις διατάξεις του π.δ. 116/2004, όπως τροποποιήθηκε και ισχύει σήμερα,
* τις διατάξεις του Ν. 3852/2010 (Νέα Αρχιτεκτονική της Αυτο­διοίκησης και της Αποκεντρωμένης Διοίκη­σης – Πρόγραμμα «Καλλικράτης») (ιδιαίτερα του άρθρου 72 παρ. 1 περίπτωση ε΄), όπως τροποποιήθηκε και ισχύει σήμερα,
* τις διατάξεις του Ν. 4257/2014 (Α΄93) άρθρο 64,
* την υπ’αριθ. **299/2024 (ΑΔΑ: 6Ψ0ΤΩ9Λ-ΨΞΠ**) απόφαση του Δημοτικού Συμβουλίου για την έγκριση εκ­ποίησης εγκαταλελειμμένων οχημάτων βάσει του Π.Δ.116/2004 και τον ορισμό δύο Δημοτικών Συμβούλων ως μελών της Επιτροπής εκτίμησης των προς εκποίηση εγκαταλελειμμένων οχημάτων, μετά των αναπληρωτών τους,
* την υπ’αριθ. **45564/27.11.2024 (ΑΔΑ ΨΟΑΠΩ9Λ-ΓΩ7)** απόφασή του για τον ορισμό ενός υπαλλήλου του Δήμου ως μέλους της Επιτροπής εκτίμησης των προς εκποίηση εγκαταλελειμμένων οχημάτων, μετά του αναπληρωτή του,
* την από 18.12.2024 Έκθεση Εκτίμησης της αρμόδιας προς τούτο Επιτροπής του π.δ. 270/1981 &
* την υπ’αριθ.:**10/2025** απόφαση της Δημοτικής Επιτροπής με θέμα: « Καθορισμός των όρων φανερής, προφορικής και πλειοδοτικής Δημοπρασίας για την απόσυρση εγκαταλελειμμένων αυτοκινήτων (ΟΤΚΖ).

προκηρύσσει πλειοδοτική, φανερή και προφορική δημοπρασία για την εκποίηση των εγκαταλε­λειμ­μέ­νων οχημάτων που θα περισυλλεχθούν από σημεία του Δήμου, με τελικό σκοπό την παράδοσή τους σε εγκε­κριμένο σημείο συλλογής ΟΤΚΖ, κατά την έννοια του άρθρου 2 παρ. 23 του Π.Δ. 116/2004, με τους παρακάτω όρους:

**Άρθρο 1ο**

**Τόπος και χρόνος διεξαγωγής του διαγωνισμού**

Η δημοπρασία θα διενεργηθεί στο Δημαρχιακό Κατάστημα Γαλατσίου, οδός Αρχιμήδους 2 & Ιπποκράτους, στις **19** του **μηνός Φεβρουαρίου 2025 (19.02.2025),** ημέρα **Τετάρτη** και ώρα **12:00 π.µ.** (ώρα λήξης κατάθεσης των προσφορών) στην αίθουσα Συνεδριάσεων του Δημοτικού Συμβουλίου (2ος όροφος), ενώπιον της αρμόδιας Επιτροπής που προβλέπεται από το Π.Δ. 270/1981.

**Άρθρο 2ο**

**Δημοσίευση διακήρυξης**

Η διακήρυξη δημοσιεύεται με επιμέλεια του Δημάρχου δέκα (10) τουλάχιστον ημέρες πριν τη διενέργεια της δημοπρασίας με τοιχοκόλληση αντιγράφου αυτής στον πίνακα ανακοινώσεων και ανάρτησή της στην επί­σημη ιστοσελίδα του Δήμου: [www.galatsi.gov.gr](http://www.galatsi.gov.gr). Επίσης, δέκα (10) πλήρεις ημέρες πριν τη διενέργεια της δημοπρασίας, περίληψη αυτής της διακήρυξης θα δημοσιευτεί σε μία τοπική εφημερίδα του Γα­λα­τσί­ου και σε μία ημερήσια εφημερίδα των Αθηνών (σύμφωνα με το άρθρο 4 παρ. 2 π.δ.270/1981). Τα έξοδα δημοσίευσης βαρύνουν τον τελευταίο πλειοδότη, υπέρ του οποίου θα εγκριθούν τα πρακτικά της δημοπρασίας.

**Άρθρο 3ο**

**Αντικείμενα προς περισυλλογή – εκποίηση**

Η δημοπρασία αφορά εκατό (100) οχήματα (φορτηγά μέχρι 3.500 kg, ΙΧ αυτοκίνητα) ανά έτος, τα οποία είναι χαρακτηρισμένα ως εγκαταλελειμμένα, σύμφωνα με την παρ. 2 άρθρου 2 του Π.Δ. 116/2004. Ο αριθμός αυτός, κατά τη διάρκεια της σύμβασης, μπορεί να αλλάξει, ανάλογα με τα πραγματικά δεδομέ­να που θα υπάρξουν (π.χ. κάποια να αποσυρθούν από τους ιδιοκτήτες τους ή να προστεθούν και άλλα), με μικρές πάντα αποκλίσεις (+/-15%) σε σχέση με τον αρχικά ορισθέντα. Εγκαταλελειμμένο χαρακτη­ρί­ζεται το όχημα που δεν έχει αναζητηθεί από τον ιδιοκτήτη του εντός των χρονικών ορίων της παρ. 1 άρθ­ρου 9 του π.δ. 116/2004, είναι όχημα στο τέλος κύκλου ζωής (ΟΤΚΖ) και αποτελεί στερεό απόβλητο. Περισυλλέγεται δε προκειμένου να ανακυκλωθεί και εκδίδεται γι’ αυτό πιστο­ποιητικό καταστροφής από την Ε.Δ.Ο.Ε. με σκοπό την οριστική διαγραφή του και αποταξινόµηση.

**Άρθρο 4ο**

**Διάρκεια συμβατικής σχέσης**

Η διάρκεια της συμβατικής σχέσης ορίζεται σε τρία (3) έτη από την υπογραφή της.

**Άρθρο 5ο**

**Ελάχιστο όριο προσφοράς**

Ελάχιστο όριο της πρώτης προσφοράς ορίζεται το ποσό των εκατόν πενήντα ευρώ (150 €) ανά όχημα, για φορτηγά μέχρι 3.500 kg και ΙΧ αυτοκίνητα.

**Άρθρο 6ο**

**Κατάθεση προσφορών**

1. Η κατάθεση προσφορών θα γίνει:

**Α**) για τα φυσικά πρόσωπα από το ίδιο το φυσικό πρόσωπο ή τον νόμιμα εξουσιοδοτη­μένο εκπρόσω­πό του,

**Β**) για τα νομικά πρόσωπα από το νόμιμο εκπρόσωπο τους όπως ορίζεται κατωτέρω:

* για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.), από το νόμιμο εκπρόσωπο της εταιρείας, όπως ορίζεται στο καταστατικό της και τις τυχόν τροποποιήσεις του έως την ημέρα του διαγωνισμού,
* για τις Εταιρείες Περιορισμένης Ευθύνης (Ε.Π.Ε.), από το διαχειριστή της εται­ρείας όπως ορί­ζε­ται στο καταστατικό της και τις τυχόν τροποποιήσεις του έως την ημέρα του διαγωνισμού,
* για τις Ανώνυμες Εταιρείες (Α.Ε.), από το νόμιμο εκπρόσωπο που εξου­σιο­δοτεί το Διοικητικό Συμ­βούλιο (πρακτικό Δ.Σ), όπως αυτό έχει οριστεί από το κατα­στατικό της εταιρείας και τις τυχόν τροποποιήσεις του, με τη δημοσίευσή του σε Φ.Ε.Κ. έως την ημέρα του διαγωνισμού.
1. Τα αναφερόμενα στο παρόν άρθρο αποδεικτικά έγγραφα εκπροσώπησης απαιτείται να κατατεθούν σε επικυρωμένα φωτοαντίγραφα.
2. Εφόσον τα φυσικά πρόσωπα ή οι νόμιμοι εκπρόσωποι των νομικών προσώπων συμμετέχουν στη δημο­πρασία με αντιπροσώπους, απαιτείται η προσκόμιση παραστατικού νόμιμης εκπροσώπησης, ήτοι συμβο­λαιογραφικό πληρεξούσιο, εκτός από την περίπτωση των ανωνύμων εταιρειών, όπου οι εκπρόσωποι ορί­ζονται από το Διοικητικό τους Συμβούλιο.

**Άρθρο 7ο**

**Δικαιολογητικά συμμετοχής στο διαγωνισμό**

Για να γίνει κάποιος δεκτός στη δημοπρασία απαιτείται να καταθέσει, επί ποινή αποκλεισμού, τα παρα­κάτω δικαιολογητικά μέχρι τις **18.02.2025,** ημέρα **Τρίτη** και ώρα **15:00** στο Πρωτόκολλο του Δήμου Γαλατσίου:

* Επικυρωμένο αντίγραφο πιστοποιητικού μέλους της ΕΔΟΕ και Πιστοποίησης ISO 9001 και 14001.
* Άδεια λειτουργίας της επιχείρησης εν ισχύ κατά την ημέρα του διαγωνισμού, η οποία να προκύπτει ότι θα είναι εν ισχύ τουλάχιστον έως την προβλεπόμενη ημερομηνία λήξης της σύμβασης με το Δήμο Γαλατσίου. Σε περίπτωση παράτασης της ισχύος της σύμβα­σης για άλλο ένα (1) έτος, ο πλειοδότης υποχρεούται, εφόσον ο χρόνος ισχύος της αρχικώς κατατεθεί­σας άδειας λειτουργείας δεν καλύπτει και το χρόνο παράτασης να προβεί εγκαίρως σε όλες τις νόμι­μες ενέργειες για την ανανέωση της άδειας λειτουργίας της τουλάχιστον για όσο χρόνο θα διαρκέσει η παραταθείσα σύμβαση.
* Υπεύθυνη Δήλωση του συμμετέχοντος ότι κατέχει (ως κύριος, μισθωτής ή νομέας με οποιονδήποτε νό­μιμο τρόπο) γερανοφόρο όχημα που να έχει τη δυνατότητα ταυτόχρονης συλλογής έως και δύο (2) ΙΧ αυτοκινήτων.
* Αστυνομική ταυτότητα, είτε πρόκειται για φυσικό πρόσωπο είτε για εκπρόσωπο νομικού προσώπου, καθώς και του αξιόχρεου εγγυητή του.
* Υπεύθυνη δήλωση από φυσικό ή νομικό πρόσωπο για αποδοχή ορισμού αξιό­χρεου εγγυητή µε πλήρη προσδιοριστικά στοιχεία του, καθώς και το Α.Φ.Μ. του. Ο εγγυητής θα είναι αλληλέγγυος και σε ολό­κληρο υπεύθυνος με τον πλειοδότη για την εκπλήρωση των όρων της σύμβασης.
* Αποδεικτικό φορολογικής και ασφαλιστικής ενημερότητας συμμετέχοντα και εγγυητή του, που ισχύουν κατά τη διενέργεια του διαγωνισμού.
* Προκειμένου περί εταιριών, επικυρωμένο αντίγραφο του ιδρυτικού καταστατικού τους με όλες τις τυ­χόν τροποποιήσεις αυτού, από το οποίο να προκύπτει ότι η διάρκεια της εταιρίας υπερ­βαίνει την προβλεπόμενη ημερομηνία λήξης της σύμβασης με το Δήμο Γαλατσίου και έγγραφο (καταστατικό ή απόφαση/πρακτικό Δ.Σ.) από το οποίο να προκύπτει ο νόμιμος εκπρόσωπός της. Προκειμέ­νου περί ανωνύμων εταιριών, επί πλέον του κατα­στατικού και το τελευταίο πρακτικό ορισμού του Διοικητικού Συμβουλίου. Σε περίπτωση παράτασης της ισχύος της σύμβα­σης για άλλο ένα (1) έτος, ο πλειοδότης υποχρεούται, εφόσον ο χρόνος διάρκειας της εταιρείας δεν καλύπτει και το χρόνο παρά­τα­σης να προβεί εγκαίρως σε όλες τις νόμι­μες ενέργειες για την παράταση της διάρκειας της εταιρείας τουλάχιστον για όσο χρόνο θα διαρκέσει η παραταθείσα σύμβαση.
* Απόσπασμα ποινικού μητρώου, έκδοσης τουλάχιστον του τελευταίου τριμήνου:

α) του φυσικού προσώπου που συμμετέχει στο διαγωνισμό,

β) των διαχειριστών, σε περίπτωση ομόρρυθμου (Ο.Ε.), ετερόρρυθμων (Ε.Ε.) και Εταιρειών Περιορισμέ­νης Ευθύνης (Ε.Π.Ε.) &

γ) του Προέδρου και του Διευθύνοντα Συμβούλου, σε περίπτωση ανώνυμης εταιρείας (Α.Ε.).

Σε περίπτωση που το απόσπασμα ποινικού μητρώου δεν είναι λευκό, θα υποβάλ­λεται ένορκη βεβαίω­ση ενώπιον δικαστικής αρχής ή συμβολαιογράφου περί των αδικημάτων που αφορούν οι καταδίκες που είναι γραμμένες στο μητρώο.

* Εγγυητική επιστολής συμμετοχής στο διαγωνισμό από αναγνω­ρισμέ­νη τράπεζα ή γραμμά­τιο εγγυή­σεως του ταμείου παρακαταθηκών και δανείων ποσού ίσου με το δέκα τοις εκατό (10%) της πρώτης προσφο­ράς (150,00 €) επί εκατό (100) οχήματα ανά έτος επί τρία (3) έτη, (δηλαδή **τέσσερις χιλιάδες πεντακόσια ευρώ (4.500 €)**). Η εγγυητική αυτή επιστολή θα ισχύει έως τις **30.04.2025** και, όσον αφορά μεν τον πλειοδότη, θα αντικατασταθεί από την προ­βλε­πόμενη στο άρθρο 12 εγγυητική επι­στο­λή καλής εκτέλεσης, όσον αφορά δε τους υπόλοιπους συμμε­τέ­χοντες, οι εγγυήσεις συμμετοχής τους θα επιστραφούν άτοκα εντός δεκαημέρου από την κατακύρωση του απο­τελέσματος της δημο­πρασίας.
* Πιστοποιητικό αρμόδιας δικαστικής ή διοικητικής αρχής από το οποίο να προκύπτει ότι ο συμμετέχων και ο εγγυητής δεν τελούν υπό πτώχευση, εκκαθάριση, αναγκαστική διαχείριση, πτωχευτικό συμβιβασμό ή άλλη ανάλογη κατάσταση και επίσης ότι δεν τελούν υπό διαδικασία κήρυξης πτώχευσης ή έκδοσης απόφασης αναγκαστικής εκκαθάρισης ή αναγκαστικής διαχείρισης ή πτωχευτικού συμβιβασμού ή υπό ανάλογη διαδικασία.
* Υπεύθυνη δήλωση του συμμετέχοντα ότι:
* Δεν έχει αποκλεισθεί από διαγωνισμούς του Δημοσίου και των ΝΠΔΔ.
* Δεν έχει κηρυχθεί έκπτωτος από σύμβαση συναφθείσα μεταξύ εμού και του Δημοσίου ή ΝΠΔΔ.
* Έλαβε γνώση των όρων της παρούσας διακήρυξης τους οποίους αποδέχεται πλήρως και ανεπιφύ­λακτα.
* Βεβαίωση της Ταμειακής Υπηρεσίας του Δήμου μας ότι ο συμμετέχων δεν έχει ληξιπρόθεσμες βεβαιω­μένες οφειλές προς τον Δήμο, ή έχει ήδη εισαχθεί σε ρύθμιση και ανταποκρίνεται στις υποχρεώσεις του ανελλιπώς.
* Αντίγραφα ασφαλιστηρίων συμβολαίων σε ισχύ των οχημάτων γερανών που θα χρησιμοποιεί ο αντι­συμ­βαλλόμενος για την περισυλλογή των οχημάτων (εάν αυτά λήξουν κατά τη διάρκεια της σύμβα­σης, θα προσκομισθούν υποχρεωτικά τα ανανεωμένα ασφαλιστήρια συμβόλαια).

Όλα ανεξαρτήτως τα έγγραφα που θα κατατεθούν πρέπει να είναι σε ισχύ κατά την ημερομηνία διενέρ­γειας του διαγωνισμού, είτε πρωτότυπα είτε φωτο­αντίγραφα, σύμφωνα με το άρθρο 11 του Ν. 2690/1999, και οι ζητούμενες Υπεύθυνες Δηλώ­σεις θα πρέπει να έχουν θεωρημένο το γνήσιο της υπο­γρα­φής. Η φορο­λογική ενη­μερότητα θα πρέπει να είναι πρωτότυπη ή θεωρημένη κατά τις διατάξεις του νόμου.

**Άρθρο 8ο**

**Διεξαγωγή διαγωνισμού**

1. Η δημοπρασία είναι πλειοδοτική, φανερή και προφορική και διεξάγεται κατά την καθορισμένη ημέρα και ώρα από την αρμόδια Επιτροπή Δημοπρασιών. Η δημο­πρασία δύναται να συνεχίζεται και πέραν της ώρας λήξης του διαγωνισμού, εφό­σον εξακολουθούν άνευ διακοπής οι προσφορές. Σχετικά με τη συνέ­χιση της δημοπρασίας πέραν της οριζόμενης ώρας αποφασίζει η Επιτροπή Δημοπρασιών και η απόφα­ση της καταχωρείται στα πρακτικά.
2. Η επιτροπή δημοπρασίας παραλαμβάνει τα δικαιολογητικά, τα οποία θα πρέπει να βρίσκονται σε φά­κελο, στο εξώφυλλο του οποίου θα αναγράφεται το όνομα του συμμετέχοντος/επωνυμία εταιρίας, ευ­κρι­νώς, και καταχωρίζει στο πρακτικό διενέργειας της δημοπρασίας τους ενδιαφερόμενους κατά σειρά προσέλευσης.
3. Στη συνέχεια η επιτροπή μονογράφει, ένα προς ένα, τα δικαιολογητικά και ελέγχει την πληρότητά τους. Η τυχόν απόφασή της περί αποκλεισμού ενδιαφερόμενου να συμμετάσχει στη δημοπρασία, ως μη πλη­ρούντος τους όρους της παρούσας διακήρυξης, αναγράφεται στα πρακτικά.
4. Ακολούθως, δέχεται προφορικά οικονομικές προσφορές μόνον από εκείνους που έχουν υποβάλλει νο­μίμως όλα τα απαιτούμενα δικαιολογητικά. **Η** **προσφορά θα είναι μία (για φορτηγά μέχρι 3.500 kg, ΙΧ αυτοκίνητα).** Κάθε προσφορά είναι δεσ­μευτική για τον πλειοδότη,η δέσμευση δε αυτή μεταβαίνει δια­δοχικά από τον πρώτο στους ακολούθους και επιβαρύνει οριστικά τον τελευταίο πλειοδότη.
5. Μετά τη λήξη της δημοπρασίας, το πρακτικό διενέργειας του διαγωνισμού υπο­γράφεται από τα μέλη της επιτροπής, τον τελικό πλειοδότη και τον εγγυητή του.
6. Αν ο πλειοδότης αρνηθεί να υπογράψει τα πρακτικά, καλείται από τον πρόεδρο της επιτροπής εγγρά­φως να συμμορφωθεί εντός προθεσμίας 48 ωρών.
7. Αν παρέλθει άπρακτη η προθεσμία, ο διαγωνισμός επαναλαμβάνεται σε βάρος του αναδειχθέντος πλει­οδότη και εγγυητή αυτού, με ελάχιστο όριο προσφοράς το επ’ ονόματι του κατακυρωθέν ποσό και κατα­πίπτει σε βάρος του η κατατεθείσα εγγύηση συμμετοχής.

**Άρθρο 9ο**

**Κατακύρωση αποτελέσματος διαγωνισμού**

1. Μετά το πέρας της δημοπρασίας η Επιτροπή Διαγωνισμού υποβάλει τα δικαιολο­γητικά συμμετοχής και το πρακτικό διενέργειας του διαγωνισμού στην Δημοτική Επιτροπή, η οποία αποφασίζει περί της κατα­κυρώσεως ή μη του αποτελέσματος του διαγωνισμού.
2. Η Δημοτική Επιτροπή μπορεί, με αιτιολογημένη απόφαση της, να μην αποδεχθεί το αποτέλεσμα του διαγωνισμού, αν το κρίνει ασύμφορο και να μην το κατακυ­ρώ­σει στον τελευταίο πλειοδότη ή να ακυρώ­σει το διαγωνισμό λόγω παραβάσεως τύπου της διαδικασίας ή για άλλο λόγο. Στις περιπτώσεις αυτές ο πλειοδότης και οι λοιποί συμμετέχοντες στον διαγωνισμό δεν έχουν καμιά αξίωση ή δικαίωμα αποζημίω­σης κατά του Δήμου λόγω μη εγκρίσεως του πρακτικού της δημοπρα­σίας από το κατά το νόμο αρμόδιο όργανο ή την εποπτεύουσα αρχή του.
3. Η κοινοποίηση της κατακυρωτικής απόφασης στον τελευταίο πλειοδότη γίνεται µε επιδοτήριο έγγρα­φο, που υπογράφεται από τον επιδίδοντα και τον παραλαβόντα. Σε περίπτωση απουσίας ή άρνησης του πλειοδότη να το παραλάβει, θυροκολλεί­ται στο κατάστημα ή στην κατοικία αυτού και συντάσσεται έκθε­ση, την οποία υπογράφουν δύο μάρτυρες. Η έκθεση αυτή κοινοποιείται στον εγγυητή του πλειο­δότη.

**Άρθρο 10ο**

**Υπογραφή σύμβασης**

Ο τελικός πλειοδότης υποχρεούται μέσα σε **δέκα (10) ημέρες** από την κοινοποίηση σ’ αυτόν της από­φα­σης για το αποτέλεσμα της δημοπρασίας να προσέλθει μαζί με τον εγγυητή του για τη σύνταξη και υπο­γραφή της σύμβασης, διαφορετικά η εγγύηση συμμετοχής που έχει καταθέσει θα καταπέσει υπέρ του Δήμου χω­ρίς δικαστική παρέμβαση. Ενεργείται δε αναπλειστηριασμός σε βάρος αυτού και του εγγυητή του και ενέ­χονται και οι δύο για τη μικρότερη διαφορά του αποτελέσματος της δημοπρασίας από την προηγούμενη όμοια. Σε κάθε περίπτωση, η σύμβαση θεωρείται ότι καταρτίστηκε οριστικά υπό τον όρο της έγκρισης του αποτελέσ­ματος του διαγωνισμού από την Δημοτική Επιτρο­πή.

**Άρθρο 11ο**

**Δυνατότητα Παράτασης της Σύμβασης – Αναπροσαρμογή Τιμήματος**

Εφόσον και τα δύο μέρη το επιθυμούν, ύστερα από απόφαση του Δημοτικού Συμβουλίου, η σύμβαση μπορεί να παραταθεί για ακόμη ένα (1) έτος. Στην περίπτωση αυτή το καθορισθέν από τη σύμβαση αρ­χι­κό ποσό (αντίτιμο) ανά όχημα αυξάνεται κατά πέντε τοις εκατό (5%).

**Άρθρο 12ο**

**Εγγυητική Επιστολή Καλής Εκτέλεσης**

Για την καλή εκτέλεση της σύμβασης και την εξασφά­λι­ση τήρησης όλων των όρων αυτής, ο πλειοδότης, πριν ή κατά την υπογραφή της σύμβασης, οφείλει να καταθέσει εγγυητική επιστολή καλής εκτέλε­σης ποσού ίσου με ποσοστό **δέκα τοις εκατό** **(10%)** **επί του γινομένου της τελικής-πλειοδοτικής προσφο­ράς** **επί 100 (10% × Τιμή προσφοράς ανά όχημα × 100 οχήματα Χ 3 έτη)**, ισχύος τουλάχιστον έως τις **30 Απριλίου 2028** **(30.04.2028**).Σε περίπτωση παράτασης της συμβατικής σχέσης για άλλο ένα (1) έτος, η κατατεθείσα αρχικώς εγγυητική επιστολή καλής εκτέλεσης αντικαθίσταται με νέα, η οποία θα ανέρχεται στο δέκα τοις εκατό (10%) της αναπροσαρμοσμένης κατά πέντε τοις εκατό (5%) αξίας αυτής και θα έχει ισχύ του­λά­χισ­τον έως τις **30 Απριλίου 2029** (**30.04.2029**).

Η παραπάνω εγγυητική επιστολή θα παραμείνει στην αρμόδια Υπηρεσία του Δή­μου καθ’ όλη τη διάρ­κεια της συμβάσεως, θα αποδοθεί δε στον αντισυμβαλλόμενο μετά τη λήξη της σύμβασης και την κατά τους όρους αυτής εκπλήρωση όλων των υποχρεώσεών του.

**Άρθρο 13ο**

**Καταβολή αντιτίμου**

Ο πλειοδότης θα καταβάλλει χωρίς καμία άλλη όχληση από τον Δήμο το συμφω­νη­μέ­νο και ανα­γρα­φό­με­νο στη σύμβαση ποσό για κάθε παραδοτέο ΟΤΚΖ κάθε δίμηνο από την υπογραφή της συμβάσεως, εξαι­ρουμένων των οχημάτων που επιστρέ­φονται στους ιδιοκτήτες. Αυτό αποδεικνύεται από την εταιρία με αντίγραφο δήλωσης παραλαβής οχήματος από τον ιδιοκτήτη, που η εταιρία οφείλει να προσκο­μίσει στην αρμόδια υπηρεσία του Δήμου.

Σε περίπτωση µη προσήκουσας καταβολής των οφειλόμενων, ήτοι:

* άνευ προειδοποιήσεως καθυστέρηση πέραν του δεκαπενθημέρου της καταβολής των οφειλόμενων,
* αδικαιολόγητη άρνηση καταβολής των οφειλόμενων,
* διαφωνία σχετικά με το ύψους του οφειλόμενου ποσού ανά δίμηνο, με αποτέ­λεσ­­μα τη μη καταβολή των οφειλόμενων,

ο πλειοδότης κηρύσσεται έκπτωτος και η σύμβαση λύεται αυτοδικαίως από την ημέρα της επιδόσεως σε αυτόν του σχετικού εγγράφου, χωρίς αυτός να δικαιούται οποιασδήποτε μορφής αποζημίωση ή να έχει τυχόν άλλη αξίωση κατά του Δήμου.

**Άρθρο 14ο**

**Επανάληψη Δημοπρασίας**

Η δημοπρασία επαναλαμβάνεται οίκοθεν από **τον Δήμαρχο** εάν δεν παρουσιαστεί σε αυτήν πλειοδότης, ήτοι:

* εάν ουδείς εμφανισθεί &
* εάν ουδείς από τους εμφανισθέντες καταθέσει το σύνολο των απαιτούμενων δι­καιολογητικών, ώστε κανείς να μην περάσει στο δεύτερο στάδιο της δημοπρασίας, ήτοι στην πλειοδοτική διαδικασία.

Η δημοπρασία επαναλαμβάνεται κατόπιν αποφάσεως του **Δημοτικού Συμβουλίου** όταν:

α) το αποτέλεσμα αυτής δεν εγκρίθηκε από την Δημοτική Επιτροπή ή από το Γ. Γραμματέα Αποκεντρω­μέ­νης Διοίκησης λόγω ασύμφορου αποτελέσματος ή σφάλ­ματος κατά τη διενέργεια της δημοπρασίας,

β) μετά την κατακύρωση της δημοπρασίας ο τελικός πλειοδότης και ο εγγυητής του αρνούνται να υπο­γρά­ψουν τα πρακτικά.

Σε αυτήν την περίπτωση, η δημοπρασία επαναλαμβάνεται εις βάρος του τελικού πλειοδότη και του εγ­γυ­ητή του. Ελάχιστο όριο προσφοράς ορίζεται το επ' ονόματι τού­του κατακυρωθέν ποσό, το οποίο μπορεί να μειωθεί με απόφαση του Δημοτικού Συμβουλίου.

γ) μετά την κοινοποίηση στον τελευταίο πλειοδότη της εγκριτικής επί του αποτε­λέσματος της δημο­πρα­σί­ας αποφάσεως της διοικητικής αρχής αυτός δεν παρου­σιάστηκε εμπροθέσμως για τη σύνταξη και υπο­γρα­φή της συμβάσεως.

Οι επαναληπτικές δημοπρασίες γνωστοποιούνται με περιληπτική διακήρυξη του Δη­μάρχου, που αναφέ­ρε­ται στους όρους της πρώτης διακηρύξεως και δημοσιεύονται πέντε (5) τουλάχιστον ημέρες προ της ημέρας διενέργειας της δημοπρασίας.

Η επανάληψη της δημοπρασίας ενεργείται επί τη βάσει της δοθείσης τελευταίας προσφοράς κατά την προ­ηγουμένη δημοπρασία.

Αν και η δεύτερη δημοπρασία δε φέρει αποτέλεσμα, η εκποίηση γίνεται απευθείας με απόφαση του Δη­μο­τικού Συμβουλίου.

**Άρθρο 15ο**

**Όροι και Υποχρεώσεις που απορρέουν από τη σύμβαση**

Η αρμόδια υπηρεσία του Δήμου υποχρεούται να:

1. εντοπίζει και καταγράφει τα χαρακτηριζόμενα ως «εγκαταλελειμμένα οχήματα» ή άλλως «οχήματα στο τέλος κύκλου ζωής» σύμφωνα με το Π.Δ. 116/2004, τα οποία βρίσκονται μέσα στα διοικητικά όρια του Δήμου μας,
2. προβαίνει δε σε όλες τις απαιτούμενες ενέργειες, ώστε τα «εγκαταλελειμμένα οχή­ματα» να περιέλ­θουν στην κατοχή του Δήμου ως ΟΤΚΖ, μετά την παρέλευση των απαιτούμενων από τον νόμο προθεσ­μιών,
3. υποδεικνύει τα εγκαταλελειμμένα οχήματα προς απομάκρυνση,
4. επιβλέπει τις διαδικασίες παράδοσης των οχημάτων,
5. εκδίδει τα απαραίτητα διπλότυπα παραστατικά (πρακτικά παράδοσης-παραλαβής οχημάτων, τα οποία περιέχουν υποχρεωτικά τα εξής:

α) χρόνο και τόπο παράδοσης (οδός – αριθμός),

β) στοιχεία οχήματος, ήτοι είδος, μάρκα, μοντέλο, χρώμα, τυχόν αριθμό πινακίδας, ή οποιοδήποτε άλλο στοιχείο ικανό να διευκολύνει τον εντοπισμό του ΟΤΚΖ,

γ) περιγραφή της κατάστασης του οχήματος &

δ) στοιχεία του γερανοφόρου οχήματος και του οδηγού αυτού.

Τα παραστατικά, αφού συμπληρωθούν, υπογράφονται και σφραγίζονται από τον εκπρόσωπο του Δή­μου και τον οδηγό της εταιρίας.

Η εταιρία δεν έχει δικαίωμα να αρνηθεί να μεταφέρει στις εγκαταστάσεις της οχήματα που υποδεικνύει ο Δήμος ως ΟΤΚΖ ανεξαρτήτως αριθμού, εφόσον βρίσκονται εντός των διοικητικών ορίων του Δήμου. Η συλ­λογή και η μεταφορά των εγκαταλελειμμέ­νων στις εγκαταστάσεις του αντισυμβαλλόμενου γίνεται με δικά της μέσα και δικές της δαπάνες αποκομιδής, μεταφοράς και φύλαξης, χωρίς μεταφόρτωση από χώρο προ­σωρινής εναπόθεσης οχημάτων του Δήμου.

Ουδεμία ευθύνη βαρύνει τον Δήμο έναντι του ιδιοκτήτη του ΟΤΚΖ για οποιαδήποτε ζημία προκληθεί στο ό­χημα κατά την αποκομιδή – μεταφορά και εκφόρτωσή του, π.χ. ατύχημα, υλικές ζημίες σε παρακείμενα οχή­ματα, τραυματισμός, θάνατος προσώπου (ενδεικτική παράθεση).

Η εταιρεία υποχρεούται να διαχειριστεί τον ΟΤΚΖ από τη στιγμή της συλλογής, σύμφωνα με τα οριζόμενα στη νομοθεσία και να εκδώσει εντός ευλό­γου χρονικού διαστήματος το προβλεπόμενο Πιστοποιητικό Κατα­στροφής του οχήματος για λογαριασμό του Δήμου, την ΕΔΟΕ και ενημερώνον­τας ταυτόχρονα τις αρμόδιες δημόσιες υπηρεσίες.

Η περισυλλογή των εγκαταλελειμμένων οχημάτων θα γίνεται το αργότερο σε τρεις (3) ημερολογιακές ημέ­ρες από την, με οποιαδήποτε μορφή, ειδοποίηση από τον Δήμο, στην οποία θα συμφωνήσουν Δήμος και αντισυμβαλλόμενος, ήτοι:

* Τηλεφωνική επικοινωνία.
* Mail.
* Έγγραφη ενημέρωση.
* Προφορική ενημέρωση από αρμόδιο υπάλληλο.

Η περισυλλογή μπορεί να αναβληθεί και από τα δύο μέρη για αποδεδειγμένους λό­γους ανωτέρας βίας, ενδεικτικά δε παραθέτουμε: απεργίες, θεομηνίες, φυσικές κατα­στροφές κ.ά.

**Άρθρο 16ο**

**Απαγόρευση εκχώρησης δικαιωμάτων σε τρίτους**

Απαγορεύεται ρητώς η εκχώρηση μέρους ή του συνόλου των δικαιωμάτων που απορρέουν από την σύμ­βαση που θα υπογραφεί εκ της διαδικασίας αυτής από τον αντισυμβαλλόμενο σε οποιονδήποτε τρίτο.

**Άρθρο 17ο**

**Δυνατότητα τροποποίησης**

Η τυχόν τροποποίηση των όρων της υπογραφομένης σύμβα­σης θα αποδεικνύεται αποκλειστικά και μόνο με έγγραφα, αποκλειόμενου οποιουδή­ποτε άλλου αποδεικτικού μέσου και αυτού του όρκου. Η τυχόν μη έγκαιρη ενάσκηση υπό του Δήμου οποιουδήποτε δικαιώματός του, άπαξ ή κατ’ επα­νά­ληψη, δε θα ση­μαίνει παραίτηση από το δικαίωμά του αυτό.

**Άρθρο 18ο**

**Παράβαση όρων της σύμβασης**

Η παράβαση από τον αντισυμβαλλόμενο και ενός μόνον από τους όρους της σύμβασης αποτελεί λόγο έκπτω­σής του και κατάπτωση της εγγυήσεως καλής εκτέλεσης, χωρίς άλλη διαδικασία ή δικαστι­κή παρέμ­βαση.

**Άρθρο 19ο**

**Πληροφόρηση ενδιαφερομένων**

Πληροφορίες για το διαγωνισμό παρέχονται κατά τις εργάσιμες ημέρες και ώρες από το Τμήμα Προμη­θει­ών & Αποθήκης του Δήμου Γαλατσίου (τηλ. 213 2055315).

**Άρθρο 20ο**

**Εφαρμογή ισχύοντος νομοθετικού πλαισίου – Τήρηση των όρων της Διακήρυξης**

Ότι δεν προβλέπεται από τους όρους της διακήρυξης αυτής καλύπτεται από το ισχύον νομοθετικό πλαί­σιο. Η μη τήρηση, εκ μέρους οποιουδήποτε συμμετέχοντος, και ενός μόνον από τους όρους της παρούσης διακήρυξης συνεπάγεται την απόρριψη της προσφοράς του.

**Ο ΔΗΜΑΡΧΟΣ**

**ΜΑΡΚΟΠΟΥΛΟΣ ΓΕΩΡΓΙΟΣ**